ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.93 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 4,96,833 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 29,251 கொவிட் சிகிச்சை பெறுபவர்கள் எண்ணிக்கை 0.07 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 3,884 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,51,228 என அதிகரித்துள்ளது.
கடந்த 24 மணி நேரத்தில் 2,797 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.67 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,66,839 கொவிட் பரிசோதனைகள் செய்யப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
சஃப்தர்ஜங் மருத்துவமனையில் பல்வேறு சுகாதார வசதிகளை மத்திய சுகாதார அமைச்சர் திரு மன்சுக் மாண்டவியா தொடங்கி வைத்தார்
நோயாளிகள் நலம் சார்ந்த பல்வேறு வசதிகளை சஃப்தர்ஜங் மருத்துவமனையில் மத்திய சுகாதாரம் மற்றும் குடும்ப நலம் அமைச்சர் திரு மன்சுக் மாண்டவியா இன்று திறந்து வைத்தார். குழந்தைகள் மற்றும் முதியோர் பராமரிப்பு மையம், மூன்றாவது பிஎம்-கேர்ஸ் ஆக்ஸிஜன் ஆலை மற்றும் புதிய தற்காலிக மருத்துவமனை ஆகியவற்றை அவர் திறந்து வைத்தார். "குவாலிட்டி கி பாத்" என்ற கையேட்டை வெளியிட்ட அவர், மருத்துவமனையின் நுழைவு நிலை என் ஏ பி எச் அங்கீகார சான்றிதழையும் வழங்கினார்.
மருத்துவமனைக்கு வாழ்த்து தெரிவித்த திரு மாண்டவியா, மருத்துவர்களின் அர்ப்பணிப்பு மற்றும் உறுதி ஆகியவை சுகாதாரத்தின் முக்கிய தூண்களாகவும் மருத்துவமனையின் அடித்தளமாகவும் விளங்குகின்றன என்று கூறினார். "மருத்துவமனைகள் மற்றும் மருத்துவர்கள் ஒரே நாணயத்தின் இரு பக்கங்கள் ஆவார்கள். ஒன்று இல்லாமல் மற்றொன்று செயல்பட முடியாது. மருத்துவர்கள் தங்கள் அர்ப்பணிப்பு மற்றும் வேலையில் கவனம் செலுத்துவது உள்ளிட்டவற்றால் இதை கவனிக்காமல் இருக்கலாம். ஆனால் சமூகத்தில் அவர்கள் பெரிதும் மதிக்கப்படுகிறார்கள். கொரானாவிலிருந்து நம்மை பாதுகாப்பதில் அவர்களின் அர்ப்பணிப்பு இந்த மரியாதையை அதிகரித்துள்ளது. இந்த நெறிமுறையின் இயற்கையான விரிவாக்கமாக மருத்துவமனை இருக்க வேண்டும்,” என்று அவர் கூறினார்.
இளம் மருத்துவர்களை ஊக்குவிக்கும் பொருட்டு, குஜராத்தின் முதல்வராக பிரதமர் திரு நரேந்திர மோடி இருந்த போது அவருடன் பணியாற்றிய அனுபவங்களை அமைச்சர் பகிர்ந்து கொண்டார். அவரது கர்மயோகி கோட்பாடு அரசுப் பள்ளிகள் மற்றும் சுகாதார மையங்களின் ஊழியர்கள் உள்ளிட்ட அரசு அதிகாரிகள் சிறப்பாகச் செயல்படவும் அமைப்புகளை மேம்படுத்தவும் ஊக்குவித்தது. நடத்தை மாற்றத்திற்கும், அமைப்பு மாற்றத்திற்கும் வழிவகுத்தது என்று அவர் கூறினார்.
மருத்துவமனையில் உள்ள நோயாளிகளுடனும் மத்திய சுகாதார அமைச்சர் உரையாடினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755398
-----
(Visitor Counter : 169
நிலக்கரி அமைச்சகம்
141 சுரங்கங்களின் மிகப்பெரிய ஏல நடைமுறையை நிதியமைச்சர் நிர்மலா சீதாராமன் தொடங்கி வைத்தார்
141 சுரங்கங்களின் மிகப்பெரிய ஏல நடைமுறையை நிதியமைச்சர் திருமதி நிர்மலா சீதாராமன் தொடங்கி வைத்தார். வணிக ரீதியிலான சுரங்க ஏலத்தின் ஆறாவது கட்ட நடைமுறைகளை புதுதில்லியில் அவர் தொடங்கி வைத்தார்.
இந்நிகழ்ச்சியில் பேசிய திருமதி நிர்மலா சீதாராமன், சுரங்கத் துறையில் மேற்கொள்ளப்பட்டுள்ள சீர்திருத்தங்கள், பொருளாதார வளர்ச்சிக்கு வழிவகுக்கும் என்றார். உலகளவில் எரிசக்திச் செலவு அதிகரித்து வருவதை குறிப்பிட்ட அவர், நிலக்கரி மற்றும் எரிவாயுத் துறையில் அதிக முதலீடுகள் மேற்கொள்ளப்பட வேண்டும் என்று வலியுறுத்தினார்.
மின்உற்பத்திக்காக இறக்குமதி செய்யப்படும் நிலக்கரி தற்போது 41 சதவீதமாக குறைந்துள்ளது என்று அவர் குறிப்பிட்டார்.
இந்நிகழ்ச்சியில் பேசிய நிலக்கரித் துறை அமைச்சர் திரு பிரஹலாத் ஜோஷி, இந்த ஆண்டு 900 மில்லியன் டன் நிலக்கரி உற்பத்தி செய்யப்படும் என்று எதிர்பார்க்கப்படுவதாக கூறினார். இந்நிகழ்ச்சியில், நிலக்கரித் துறை இணையமைச்சர் திரு ராவ் சாகிப் தன்வே, நிலக்கரித் துறை செயலாளர் திரு அம்ரித் லால் மீனா, கூடுதல் செயலாளர் திரு நாகராஜூ உள்ளிட்டோர் பங்கேற்றனர்.
வணிகம் மற்றும் தொழில்துறை அமைச்சகம்
ரப்பர் உற்பத்தியின் மையமாக வடகிழக்கு பகுதி உருவாகும்: திரு பியூஷ் கோயல்
ரப்பர் உற்பத்திக்கான மையமாக வடகிழக்கு பகுதி உருவாக முடியும் என்று வர்த்தகம் மற்றும் தொழில்கள், ஜவுளி, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் கூறினார்.
வடகிழக்கு மாநிலங்களில் 5 ஆண்டுகளில் மொத்தம் 2 லட்சம் ஹெக்டேர்களில் ரப்பர் தோட்டங்களை அமைக்க மத்திய அரசு திட்டமிட்டுள்ளதாக திரு கோயல் கூறினார்.
‘டெஸ்டினேஷன் திரிபுரா - முதலீட்டு உச்சிமாநாட்டில்’ காணொலி மூலம் இன்று உரையாற்றிய அவர், 30,000 ஹெக்டேர் சாகுபடியுடன் நாட்டிலேயே இரண்டாவது பெரிய ரப்பர் உற்பத்தி மையமாக திரிபுரா உள்ளது என்றார்.
வாகன டயர் உற்பத்தியாளர்கள் சங்கத்தை பிரதிநிதித்துவப்படுத்தும் நான்கு பெரிய டயர் நிறுவனங்கள், வடகிழக்கு இந்தியாவின் ஏழு மாநிலங்களில் 200,000 ஹெக்டேர் நிலப்பரப்பில் ரப்பர் தோட்ட மேம்பாட்டிற்காக ஐந்து ஆண்டுகளில் ரூ.1,000 கோடி பங்களிப்பை வழங்க உள்ளன.
பிரதமர் திரு நரேந்திர மோடியின் 'வட-கிழக்கை, இந்தியாவின் 'அஷ்டலக்ஷ்மி' ஆக மாற்றுவதற்கான அறைகூவலை குறிப்பிட்ட அமைச்சர், 'வடகிழக்கு மீது கவனம் செலுத்தும்' திட்டத்திற்கும், 'மேக் இன் இந்தியா' திட்டத்திற்கும் பிரதமர் முன்னுரிமை அளித்துள்ளார் என்று கூறினார். "இன்வெஸ்ட் இந்தியாவுக்கான பிரத்யேக வடகிழக்கு டெஸ்க் அமைக்கப்பட்டுள்ளது, உள்கட்டமைப்பு மேம்படுத்தப்பட்டுள்ளது மற்றும் தொழில்துறைக்கு ஊக்கமளிக்கப்படுகிறது,” என்று அவர் மேலும் கூறினார்.
பாதுகாப்பு படைகளின் தலைவரின் மறைவு குறித்து அதிர்ச்சியையும் இரங்கலையும் வெளிப்படுத்திய திரு கோயல், ஜெனரல் பிபின் ராவத்தின் வார்த்தைகளான, “நாங்கள் நன்றியையும் கைதட்டலையும் எதிர்பார்ப்பதில்லை; மௌனத்தின் மூலம் நம்மை நாம் அறியப்படுத்துவோம், முழு உலகமும் தாமாகவே உங்கள் காலடியில் வரும்,” என்பதை நினைவு கூர்ந்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleaseIframePage.aspx?PRID=1779666
(Visitor Counter : 199
PIB Headquarters
மத்திய தோல் ஆராய்ச்சி நிலையத்தை மேலும் நீடித்த அமைப்பாக மாற்றும் வகையில் தொழில் நிறுவனங்களுடன் இணக்கமாகச் செயல்பட்டுவருகிறது: மத்திய தோல் ஆராய்ச்சி நிலைய இயக்குநர் சந்திரசேகரன்
மத்திய தோல் ஆராய்ச்சி நிலையத்தை, மேலும் நீடித்த அமைப்பாக மாற்றும் வகையில் தொழில் நிறுவனங்களுடன் இணக்கமாகச் செயல்பட்டுவருவதாக அறிவியல் மற்றும் தொழில் ஆராய்ச்சி கவுன்சிலின் மத்திய தோல் ஆராய்ச்சி நிலைய இயக்குநர் டாக்டர் பி. சந்திரசேகரன் தெரிவித்துள்ளார். சென்னையில் இன்று மத்திய தோல் ஆராய்ச்சி நிலையத்தின் 71-வது நிறுவன தின விழாவில் அவர் பேசினார். நாட்டில் தோல் தொழிற்சாலைகள் வளர்ச்சி அடைந்த காலம்தொட்டே இந்த நிறுவனமும் வளர்ச்சி அடைந்துவருவதாக அவர் கூறினார்.
1948 ஆம் ஆண்டு ஏற்படுத்தப்பட்ட மத்திய தோல் ஆராய்ச்சி நிலையம், அன்று முதற்கொண்டே, ஏராளமான சர்வதேச நிறுவனங்களுடன் இணைந்து, தோல் தொழில் சார்ந்த உலகின் முதன்மை நிறுவனமாக மாறுவதென்ற இலக்கை நோக்கிச் செயல்பட்டு வருகிறது.
தோல் தொழில் துறையானது, நாட்டின் மொத்த உள்நாட்டு உற்பத்தி வீதத்திற்கு முக்கியப் பங்களிப்பை வழங்கிவருவதுடன், குறைந்த நிலையிலான வருமானத்தை உடையவர்களுக்கு நேரடியாகவும் மறைமுகமாகவும் வேலை வாய்ப்பையும் அளித்து வருகிறது.
”தோல்தொழிலின் நீடித்த வளர்ச்சி” என்பதை மையக் கருத்தாகக் கொண்டு, தோல் பதனிடுவது தொடர்பான பல்வேறு நவீன தொழில்நுட்பங்களை அண்மைக்காலங்களில் மத்திய தோல் ஆராய்ச்சி நிலையம் உருவாக்கிவருகிறது. தண்ணீர் பயன்பாடு இல்லாத தோல் பதனீட்டுத் தொழில்நுட்பம் மற்றும் தோல் கழிவுகளிலிருந்து பொருள் ஈட்டுவதற்கான தொழில்நுட்பம் போன்றவற்றையும் உருவாக்கிவருகிறது.
தோல்களைப் பதனிடும்போது வெளியாகும் திசுக்களை அகற்றுவது மற்றும் தோல் பதனீட்டை இணைப்பதன் மூலம், அறுவைச் சிகிச்சை மற்றும் காயங்களைக் குணப்படுத்த உதவும் பொருட்கள் தயாரிப்பு, தீக்காயத்திற்கான பிரத்யேக ஆடைகள், உயர் ரக ஜெலட்டின் மற்றும் தாது நீக்கப்பட்ட எலும்பு போன்ற மருத்துவப்பொருட்கள் மற்றும் தோலிலிருந்து கெரட்டின் உள்ளிட்ட பொருட்கள் தயாரிப்புக்கான பல்வேறு தொழில்நுட்பங்களையும் இந்த நிறுவனம் உருவாக்கியுள்ளது.
தோல் தொழிலின் நீடித்த வளர்ச்சி தவிர, நீடித்த சுற்றுச்சூழல் பராமரிப்புக்காகவும் மத்திய தோல் ஆராய்ச்சி நிறுவனம் பணியாற்றி வருகிறது. தமிழகத்தில், கழிவுநீரைச் சவ்வூடு பரவல் முறையில் சுத்திகரிப்பு செய்வதன் மூலம், சுற்றுச்சூழல் மாசுபடுவதைக் கட்டுப்படுத்தவும் தொழிற்சாலைகளின் தண்ணீர் தேவையைப் பூர்த்தி செய்வதற்குமான அதிநவீனத் தொழில்நுட்பங்களை உருவாக்கவும் இந்த நிறுவனம் ஆதரவு அளித்துவருகிறது.
அறிவியல் - தொழில் ஆராய்ச்சிக் கவுன்சிலின் பணியாளர் தேர்வு மற்றும் மதிப்பீட்டு வாரியத்தின் தலைவர் டாக்டர் சதீஷ் வடே,அகில இந்திய தோல் பொருட்கள் விற்பனையாளர் சங்கத் தலைவர் டாக்டர் எம். ரஃபீக் அகமது, தோல்தொழில் திறன் மேம்பாட்டுக் கவுன்சில் தலைவர் திரு. ஹபீப் உசைன், திரு. கே. விஜயன் உள்ளிட்ட தொழில்துறை நிபுணர்கள் மற்றும் பல்வேறு நாடுகளைச் சேர்ந்த பிரதிநிதிகள், மாணவர்கள் இந்த நிகழ்ச்சியில் கலந்துகொண்டனர்.
(Visitor Counter : 348
பிரதமர் அலுவலகம்
முக்கியமான சர்வதேச விஷயங்களை பிரதமர் திரு நரேந்திர மோடி மற்றும் கொரிய குடியரசின் அதிபர் தொலைபேசியில் விவாதித்தனர்
கொரிய குடியரசின் அதிபர் மேன்மைமிகு மூன் ஜே-இன்னுடன் பிரதமர் திரு நரேந்திர மோடி தொலைபேசி மூலம் இன்று உரையாடினார்.
அப்போது, கொவிட்-19 பெருந்தொற்றுக்கு எதிரான நடவடிக்கைகளின் முன்னேற்றம், சர்வதேச மதிப்பு சங்கிலிகளின் தற்போதைய பரவல், வளர்ச்சி சார்ந்த மற்றும் விதிமுறைகளின் அடிப்படையிலான சர்வதேச வர்த்தக முறை மற்றும் உலக வர்த்தக அமைப்பின் முக்கிய பங்கு ஆகிய சர்வதேச விஷயங்கள் குறித்து இரு தலைவர்களும் விவாதித்தனர்.
மேற்கண்ட விஷயங்கள் குறித்து தொடர்ந்து தொடர்பில் இருக்கவும், அனைத்துத் துறைகளிலும் இருதரப்பு ஒத்துழைப்பை இன்னும் மேம்படுத்தவும் தங்களது தொலைபேசி உரையாடலின்போது தலைவர்கள் ஒப்புக் கொண்டனர்.
------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பசுமை நெடுஞ்சாலை கொள்கையின்கீழ் மேற்கொள்ளப்பட்ட திட்டங்களின் தற்போதைய நிலை
பசுமை நெடுஞ்சாலைகள்  கொள்கை 2015, நாட்டிலுள்ள அனைத்து தேசிய நெடுஞ்சாலைகளையும், பசுமைத் தடங்களாக மாற்ற வகை செய்கிறது. இந்தக் கொள்கையின்படி, 51,178கி.மீ தொலைவுக்கான 869 தேசிய நெடுஞ்சாலைத் திட்டங்களில், டிசம்பர் 2021 வரை 244.68 லட்சம் மரக்கன்றுகள் நடப்பட்டுள்ளன. தமிழ்நாட்டில் மொத்தம் 66 திட்டங்களில், 3,767.103கிமீ தொலைவுக்கு 14.27 லட்சம் மரக்கன்றுகள் நடப்பட்டுள்ளதாக, மத்திய சாலைப்போக்குவரத்து மற்றும் நெடுஞ்சாலைத்துறை அமைச்சர் திரு.நிதின்கட்கரி, மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
அந்தந்தப் பகுதி உள்ளூர் வகை தாவரங்கள், அதிகம் பரவாத புற்கள், அலங்காரச் செடிகள் மற்றும் அலங்கார வகையைச் சாராத, அனைத்துப் பருவ காலத்தையும் தாக்குப்பிடிக்கக்கூடிய நிழல்தரும் மரங்கள், இந்திய சாலைப் போக்குவரத்து அமைப்பின் வழிகாட்டுதல்படி நடப்பட்டுள்ளதாகவும் திரு.நிதின் கட்கரி கூறியுள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் - https://pib.gov.in/PressReleseDetail.aspx?PRID=1794693
ரெயில்வே அமைச்சகம்
பயணிகளுக்கு ரயில்வேத்துறை அமைச்சகம் வேண்டுகோள்
பயணிகளுக்கு ரயில்வே அமைச்சகம் விடுத்துள்ள வேண்டுகோள்:
புலம் பெயர்ந்த தொழிலாளர்கள் தங்கள் சொந்த மாநிலங்களுக்கு திரும்பிச் செல்வதை உறுதி செய்ய, நாடு முழுவதும், ஷ்ரமிக் சிறப்பு ரயில்களை ரயில்வேத்துறை தினந்தோறும் இயக்கி கொண்டிருக்கிறது. இந்த சேவையைப் பெறும் சிலர், ஏற்கனவே உடல்நல பாதிப்புகளுடன் இருப்பதும், இது கோவிட்-19 தொற்று சமயத்தில் அவர்கள் சந்திக்கும் அபாயத்தை அதிகரிப்பதும் கண்டறியப்பட்டுள்ளது. ஏற்கனவே இருந்த உடல்நல பாதிப்புடன் பயணம் செய்த சிலர், ரயில் பயணத்தின் போது இறந்த சில துயரமான சம்பவங்களும் நிகழ்ந்துள்ளன.
எளிதில் பாதிக்கக் கூடியவர்களை கோவிட்-19லிருந்து பாதுகாக்க, மத்திய உள்துறை அமைச்சகம் 17.05.2020 அன்று பிறப்பித்த உத்தரவுப்படி ), உடல்நலப் பிரச்னை உள்ளவர்கள் , கருவுற்ற தாய்மார்கள், 10 வயதுக்குட்பட்ட குழந்தைகள், 65 வயதுக்கு மேற்பட்டவர்கள் ஆகியோர், அவசியம் இருந்தால் தவிர ரயில் பயணத்தை தவிர்க்கும்படி ரயில்வேத்துறை அமைச்சகம் வேண்டுகோள் விடுக்கிறது.
பயணம் செய்ய வேண்டியுள்ளவர்களுக்காக, நாட்டில் உள்ள அனைத்து மக்களுக்கும் ரயில் சேவை வழங்குவதை உறுதி செய்ய, இந்திய ரயில்வே பரிவார் 24 மணி நேரமும் செயல்பட்டுக் கொண்டிருக்கிறது. ஆனால், பயணிகளின் பாதுகாப்பு எங்களுக்கு மிக முக்கியம். அதனால், இந்த விஷயத்தில் எங்களுக்கு அனைத்து மக்களின் ஒத்துழைப்பும் தேவை. ஏதாவது பிரச்னை அல்லது அவசர உதவி தேவைப்பட்டால், உங்கள் ரயில்வே பரிவாரை தொடர்பு கொள்ள தயவு செய்து தயங்க வேண்டாம். நாங்கள் எப்போதும் உங்களுக்கு உதவுவோம். 
----
(
தகவல் மற்றும் ஒலிபரப்பு அமைச்சகம்
கோலாகலமான நிகழ்ச்சியோடு நிறைவடைந்தது 53-வது இந்திய சர்வதேச திரைப்படத் திருவிழா
53-வது இந்திய சர்வதேச திரைப்படத் திருவிழா, கோவாவின் டாக்டர் ஷியாமா பிரசாத் முகர்ஜி உள்விளையாட்டு அரங்கில் கோலாகலமான நிகழ்ச்சியோடு நிறைவடைந்தது.
ஸ்பெயின் நாட்டின் ஐ ஹேவ் எலக்ட்ரிக் ட்ரீம்ஸ் , சிறந்த திரைப்படத்திற்கான தங்க மயில் விருதைத் தட்டிச் சென்றது. சிறந்த இயக்குனருக்கான வெள்ளி மயில் விருதை ஈரான் நாட்டின் கதாசிரியர் மற்றும் இயக்குநர் நாதர் சேவர், நோ எண்ட்  திரைப்படத்திற்காக பெற்றுக்கொண்டார். சிறந்த நடிகருக்கான வெள்ளி மயில் விருதை இந்த திரைப்படத்தின் கதாநாயகர் வாஹித் மொபாசெரியும், சிறந்த நடிகைக்கான வெள்ளி மயில் விருதை ஐ ஹேவ் எலக்ட்ரிக் ட்ரீம்ஸ் திரைப்படத்தின் கதாநாயகி டேனியலா பேரின் நவரோவும் வென்றார்கள்.
சிறப்பு நடுவர் விருது, ஃபிலிப்பைன்ஸ் நாட்டின் வென் த வேவ்ஸ் ஆர் கான்  திரைப்படத்திற்கு வழங்கப்பட்டது. சினிமா பண்டி  திரைப்படத்திற்காக இந்திய இயக்குநர், கதாசிரியர் மற்றும் ஒளிப்பதிவாளர் பிரவீன் கண்ட்ரேகுலாவிற்கு சிறப்பு விருது அளிக்கப்பட்டது. பிரபல நடிகர் பத்மபூஷன் சிரஞ்சீவிக்கு 2022-ஆம் ஆண்டிற்கான இந்திய திரைப்பட ஆளுகை விருது வழங்கப்பட்டது.
கடந்த 9 நாட்களில், 35,000 நிமிடங்களில் 282 திரைப்படங்கள் திரையிடப்பட்டதாக மத்திய தகவல் ஒலிபரப்புத் துறை அமைச்சர் திரு அனுராக் சிங் தாக்கூர் கூறினார். “இந்தியாவில், திரைப்படங்களை உருவாக்குவதற்கு மேம்பட்ட சூழலியலை ஏற்படுத்தவும், எதிர்காலத்திற்கு உகந்த தொழில்துறையை உருவாக்கவும் இலக்கு நிர்ணயித்துள்ளோம்” என்று அவர் கூறினார்.
வரவிருக்கும் நாட்களில் கோவாவில் நடைபெற உள்ள ஜி 20 உச்சிமாநாடு, உலக ஆயுர்வேத மாநாடு மற்றும் பர்பிள் திருவிழா போன்ற சர்வதேச முக்கியத்துவம் வாய்ந்த நிகழ்ச்சிகளில் அனைவரும் கலந்து கொள்ளுமாறு கோவா முதல்வர் திரு பிரமோத் சாவந்த் அழைப்பு விடுத்தார்.
பிரபல திரைப்பட ஆளுமைகள் ஆஷா பாரேக், அக்ஷய் குமார், ஆயுஷ்மான் குரானா, பிரசஞ்சித் சட்டர்ஜி, ஈஷா குப்தா, மனுஷி சில்லர், ஷர்மான் ஜோஷி ஆகியோரை மத்திய அமைச்சர் திரு அனுராக் சிங் தாக்கூர், கோவா முதலமைச்சர் திரு பிரமோத் சாவந்த் மற்றும் மத்திய தகவல் ஒலிபரப்புத் துறை இணையமைச்சர் டாக்டர் எல். முருகன் ஆகியோர் கௌரவித்தனர்.
பாதுகாப்பு அமைச்சகம்
இந்திய விமானப் படையின் மேற்கு ஏர் கமாண்டின் தலைமை அதிகாரி, ஏர் மார்ஷல் பி. சுரேஷ் PVSM AVSM VM ADC, ஓய்வு பெற்றார்.
இந்திய விமானப் படையின் மேற்கு ஏர் கமாண்டின் தலைமை அதிகாரி, ஏர் மார்ஷல் பி. சுரேஷ் PVSM AVSM VM ADC, சுமார் 40 ஆண்டுகால சிறந்த பணிக்குப் பின்னர், 2020 ஜூலை 31-ஆம் தேதியுடன் பணி நிறைவு பெற்றார்.
1980-ஆம் ஆண்டில் ஏர் மார்ஷல் , படை விமான விமானியாக , இந்திய விமானப் படையில் சேர்ந்தார். டேராடூன் ராஷ்ட்ரிய இந்திய ராணுவக் கல்லூரி மற்றும் கடக்வாசலா தேசிய பாதுகாப்பு அகாடமி ஆகியவற்றின் பழைய மாணவரான ஏர் மார்ஷல், டாக்டிஸ் அன்ட் ஏர் கம்பாட் டெவலப்மென்ட் அமைப்பின் ‘ ஸ்வார்ட் ஆப் ஆனர் ‘ விருது பெற்றவராவார். இந்த அதிகாரி, வெலிங்டன் பாதுகாப்பு சேவை பணியாளர் கல்லூரி மற்றும் இங்கிலாந்தின் சிறிவென்காம் கிரான்ட்பீல்டு பல்கலைக்கழகத்தில் முதுநிலைப் பட்டம் பெற்றார்.
வாயு சேனா பதக்கம் பெற்ற ஏர் மார்ஷல், உயரிய சிறப்பைப் பெற்ற அதிகாரியாக விளங்கினார். நாட்டுக்காக அர்ப்பணிப்பு உணர்வுடன் சிறப்பான சேவை புரிந்ததற்காக, அதி விஷிஸ்ட் சேவா பதக்கம் , பரம் விஷிஸ்ட் சேவா பதக்கம் ஆகியவற்றையும் பெற்றுள்ளார். அவர் இந்தியக் குடியரசுத் தலைவரின் கவுரவ எய்ட்-டி- கேம்ப் ஆகவும் அவர் நியமிக்கப்பட்டார்.
(Visitor Counter : 175
பெண்கள் மற்றும் குழந்தை நலன் அமைச்சகம்
குழந்தைத் தத்தெடுப்பு விதிமுறைகள் 2022: நிலுவையில் உள்ள தத்தெடுப்பு ஆணைகளின் எண்ணிக்கை சரிவு
கடந்த செப்டம்பர் மாதம் குழந்தைத் தத்தெடுப்பு விதிமுறைகள் குறித்த அறிவிக்கை வெளியானது முதல், நாடு முழுவதும் உள்ள மாவட்ட நீதிமன்றங்களில் ஏராளமான தட்டெடுப்பு ஆணைகள் பிறப்பிக்கப்பட்டுள்ளன. அறிவிக்கைக்குப் பிறகு இதுவரை 691 குழந்தைகள் தத்தெடுக்கப்பட்டுள்ளனர். அறிவிக்கை வெளியான நாளன்று 905 தத்தெடுப்பு ஆணைகள் நிலுவையில் இருந்தன. தற்போதைய நிலவரப்படி, நிலுவையில் உள்ள ஆணைகளின் எண்ணிக்கை 617 ஆக குறைந்துள்ளது.
குழந்தைகளைத் தத்தெடுக்க விரும்பும் பெற்றோர் இனி தங்களது சொந்த மாநிலங்கள்/ பகுதிகளைத் தேர்ந்தெடுக்கலாம். ஒரே சமூக-கலாச்சார பின்னணியை சேர்ந்த குடும்பத்தினரும், குழந்தையும் ஒருவருக்கொருவர் நன்கு புரிந்து கொள்வதை உறுதி செய்வதற்காக இந்த வசதி தற்போது வழங்கப்பட்டுள்ளது. 10.11.2022 முதல் இந்த தொகுதி செயல்பாட்டிற்கு வந்தது. அப்போதிலிருந்து இந்தியாவில் வசிக்கும் 2745 பேர், வெளிநாடுகளில் வசிக்கும் 13 இந்தியர்கள், வெளிநாட்டுக் குடியுரிமைப் பெற்ற 15 இந்தியக் குடிமக்கள், 38 வெளிநாட்டவர்கள் புதிய தொகுப்பில் பதிவு செய்திருப்பதோடு, 5 வழக்குகளும் இந்து தத்தெடுப்பு மற்றும் பராமரிப்புச் சட்டத்தின் கீழ் இந்தத் தொகுப்பில் பதிவு செய்யப்பட்டுள்ளன.
உள்நாட்டில் தத்தெடுப்புகளை ஊக்குவிப்பதற்காக குழந்தைத் தத்தெடுப்பு விதிமுறைகள் 2022 இல் புதிய வசதி அறிமுகப்படுத்தப்பட்டது. இதன்படி குறிப்பிட்ட சுழற்சிக்குள் தங்கள் குடும்பங்களைக் கண்டறிய முடியாத குழந்தைகள் தற்போது இந்தியாவில் வசிப்பவர்கள், வெளிநாடுகளில் வசிக்கும் இந்தியர்கள், வெளிநாட்டுக் குடியுரிமைப் பெற்ற இந்திய மக்கள் மற்றும் குழந்தைகளைத் தத்தெடுக்க விரும்பும் பெற்றோர் ஆகியோருக்கு வழங்கப்படுகின்றன. இதுவரை 47 குழந்தைகளுக்கு முன்பதிவு செய்யப்பட்டுள்ளது.
தத்தெடுப்பு ஆணைகள், இணையதளம் வாயிலாக வெளியிடப்படுகின்றன. நாட்டின் அனைத்து மாவட்ட நீதிமன்றங்களும் இந்தத் தொகுப்பில் இணைக்கப்பட்டுள்ளன. இதன் மூலம் தத்தெடுப்பு ஆணை வேகமாகவும், வெளிப்படையாகவும் அளிக்கப்படுகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1885014
உள்துறை அமைச்சகம்
அனைத்து அரசுத் துறைகள் மற்றும் அமைச்சகங்களில் ஒன்றைரை ஆண்டுகளுக்குள் 10 லட்சம் பேரை பணிக்கு அமர்த்த வேண்டும் என அறிவுறுத்தியுள்ள பிரதமர் திரு.நரேந்திர மோடிக்கு மத்திய உள்துறை அமைச்சர் திரு.அமித் ஷா நன்றி
மத்திய அரசின் அனைத்து துறைகள் மற்றும் அமைச்சகங்களில் ஒன்றைரை ஆண்டுகளுக்குள் 10 லட்சம் பேரை பணிக்கு அமர்த்த வேண்டும் என அறிவுறுத்தியுள்ள பிரதமர் திரு.நரேந்திர மோடிக்கு மத்திய உள்துறை மற்றும் கூட்டுறவுத்துறை அமைச்சர் திரு.அமித் ஷா நன்றி தெரிவித்துள்ளார்.
மத்திய உள்துறை அமைச்சர் வெளியிட்டுள்ள டுவிட்டர்பதிவில், “புதிய இந்தியாவின் அடிப்படை இளைஞர் சக்தியாகும். அவர்களுக்கு அதிகாரம் அளிக்க திரு.மோடி தொடர்ச்சியாக பாடுபட்டு வருகிறார். அனைத்து அரசு துறைகள் மற்றும் அமைச்சகங்களில் ஒன்றரை ஆண்டுக்குள் 10 லட்சம் பேரை விரைந்து பணியமர்த்த வேண்டும் என்ற திரு.மோடியின் உத்தரவு இளைஞர்களிடையே புதிய நம்பிக்கையை கொண்டுவரும்.
அனைத்து அரசுத் துறைகள் மற்றும் அமைச்சகங்களில் ஒன்றரை ஆண்டு காலத்திற்குள் 10 லட்சம் இளைஞர்களை பணியமர்த்த வேண்டும் என்ற பிரதமர் திரு. நரேந்திர மோடியின் அறிவுறுத்தலுக்கு இணங்க மத்திய உள்துறை அமைச்சகம் காலியிடங்களை நிரப்ப நடவடிக்கை எடுத்துள்ளது.
பாதுகாப்பு அமைச்சகம்
டிசம்பர் 12-ந்தேதி இந்தியா கேட்-டில் இரண்டு நாள் ‘ ஸ்வர்னிம் விஜய் பர்வ்’ எனப்படும் வெற்றியின் பொன்விழா தினத்தை பாதுகாப்பு அமைச்சர் திரு ராஜ்நாத் சிங் தொடங்கி வைக்கிறார்
1971-ம் ஆண்டின் இந்தியாவின் வரலாற்று சிறப்பு மிக்க போர் வெற்றி மற்றும் இந்தோ-பங்களாதேஷ் நட்புறவைக் குறிக்கும் வகையில், ‘ வெற்றியின் பொன்விழா தினம் ‘ டிசம்பர் 12,13 ஆகிய தேதிகளில், புதுதில்லியின் இந்தியா கேட் –ல் கொண்டாடப்படுகிறது.
இந்த விழாவை பாதுகாப்பு துறை அமைச்சர் திரு ராஜ்நாத் சிங் தொடங்கி வைக்கிறார. இந்த விழாவில் 1971 போரின் முக்கிய நிகழ்வுகளுடன், அப்போது பயன்படுத்தப்பட்ட முக்கிய ஆயுதங்கள் மற்றும் உபகரணங்களும் காட்சிக்கு வைக்கப்படும். தொடக்க விழாவுக்குப் பின்னர், இந்த நிகழ்ச்சியின் கட்சிப் பொருட்கள் பொதுமக்கள் பார்வைக்குத் திறந்து வைக்கப்படும்.
இதன் நிறைவு நிகழ்ச்சி, டிசம்பர் 13 அன்று நடைபெறும். திரு ராஜ்நாத் சிங் மற்றும் பங்களாதேசை சேர்ந்த பல முக்கிய பிரமுகர்கள் உள்ளிட்டோர் இதில் பங்கேற்பார்கள்.
சிறப்பு சேவைகள் மற்றும் கட்டுரைகள்
வரும் 2030 ஆம் ஆண்டுக்குள் இந்தியா 2 டிரில்லியன் ஏற்றுமதி இலக்கை எட்டும் : திரு பியூஷ் கோயல்
மத்திய வர்த்தகம், தொழில்துறை, நுகர்வோர் நலன், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல், வரும் 2030 ஆம் ஆண்டுக்குள் இந்தியா 2 டிரில்லியன் ஏற்றுமதி இலக்கை எட்டும் என்று கூறியுள்ளார்.
சென்னையில் இன்று  இந்திய ஏற்றுமதி நிறுவனங்களின் கூட்டமைப்பு மற்றும் வெளிநாட்டு வர்த்தக இயக்குநரகம் இணைந்து நடத்திய ஏற்றுமதியாளர்கள் மாநாட்டில் பேசிய மத்திய அமைச்சர், தற்போதைய புவிசார் அரசியல் சூழ்நிலையில், சிக்கல்கள் மற்றும் வளர்ச்சி வேகத்தைத் தக்கவைத்து வேகமாக முன்னேறும் வழிகள் குறித்து விவாதிக்க வேண்டும் என்றார்.
இந்த அமர்வில் பல்வேறு ஏற்றுமதி துறைகளை உள்ளடக்கிய தமிழகத்தை சேர்ந்த ஏராளமான முன்னணி ஏற்றுமதியாளர்கள் கலந்து கொண்டனர்.
“கடந்த நிதியாண்டில் சரக்குகள் மற்றும் சேவைகள் ஏற்றுமதியில் இந்தியா பலப் புதிய மைல்கற்களை பதிவுசெய்தது. வணிகப் பொருட்கள் துறைகளில் அமெரிக்க டாலர் மதிப்பில் 422 பில்லியன் மற்றும் சரக்குகள், சேவைகள் ஏற்றுமதியில் அமெரிக்க டாலர் மதிப்பில் 254 பில்லியன் ஆக இருந்தது. நடப்பு நிதியாண்டில் 2021-22-யில்,மொத்த உள்நாட்டு உற்பத்தியில் 50 சதவீதம் ஏற்றுமதித் துறையின் பங்களிப்பாக இருக்கும் என்பது குறிப்பிடத்தக்கது. மாண்புமிகு பிரதமரின் கூற்றுப்படி, ஒரு நாட்டை வளரும் நிலையில் இருந்து வளர்ந்த நிலைக்கு மாற்றுவதில் ஏற்றுமதி முக்கியப் பங்காற்றுகிறது” என்றார்.
வளர்ந்த நாடுகளுக்கு இணையாக நமது ஏற்றுமதியைத் உயர்த்த வேண்டும் என்று கூறிய திரு பியூஷ் கோயல்
உலகளாவிய தலையீடு இருந்தபோதிலும், நடப்பு நிதியாண்டின் முதல் ஆறு மாதங்களில் இந்திய ஏற்றுமதிகள் 15 சதவீத வளர்ச்சியை பெற்று இருப்பது சிறப்பானதாகும் என்றார்.
மத்திய அமைச்சர், வரும் 2047-ஆம் ஆண்டுக்குள், ஏற்றுமதியில் 25 சதவீத பங்கைக் கொண்டு, நம் நாடு 30 டிரில்லியன் பொருளாதாரமாக மாறும் என்று கூறினார். இந்த நிதியாண்டில் அதிக ஏற்றுமதி வளர்ச்சியை அடைய அனைத்து முயற்சிகளையும் மேற்கொள்ள வேண்டும் என்று மத்திய அமைச்சர் வலியுறுத்தினார்.
இந்திய ஏற்றுமதி நிறுவனங்களின் கூட்டமைப்பின் தலைவர் டாக்டர் ஏ சக்திவேல் தனது வரவேற்பு உரையில், ரஷ்யாவிலும், ஐரோப்பிய ஒன்றியத்திலும் பொருளாதார மந்தநிலை காணப்பட்டாலும், இந்தியாவிற்கு ஏற்றுமதி செய்வதற்கான நல்ல வாய்ப்புகள் உள்ளன என்றும், அடுத்த 12 மாதங்களில் ரஷ்யாவிற்கு 8-10 பில்லியன் அமெரிக்க டாலர்கள் மதிப்பில் கூடுதல் ஏற்றுமதி செய்யப்படும் என்றும் 15-20 பில்லியன் அமெரிக்க டாலர்கள் மதிப்பில் ஐரோப்பிய ஒன்றியத்திற்கு ஏற்றுமதி செய்யப்படும் என்றும் அவர் நம்பிக்கைத் தெரிவித்தார்.
ஏற்றுமதி சரக்கு மீது சரக்குகள் மற்றும் சேவைகள் வரியில் இருந்து விலக்கு அளிக்க மாண்புமிகு அமைச்சர் ஆவன செய்ய வேண்டும் என்று அவர் கேட்டுக்கொண்டார்.
மெப்ஸ் சிறப்பு பொருளாதார மண்டலத்தின் மேம்பாட்டு ஆணையர் டாக்டர் சண்முக சுந்தரம் ஐஏஎஸ், தமிழகம் மிகவும் வளர்ந்த தொழில்துறை உற்பத்தி சூழல் அமைப்பைக் கொண்டுள்ளது என்றும் ஆட்டோமொபைல், ஜவுளி, தோல், பொறியியல் போன்ற துறைகளின் உற்பத்தித்திறன் சிறப்பாக இருக்கிறது என்றார்.
அறிவியல் மற்றும் தொழில்நுட்பத்துறை
கோவிட் 19 தொடர்பான தேவைகளை சமாளிப்பதற்காக தானியங்கி செயற்கை சுவாசக் கருவிகளை  உற்பத்தி செய்ய எஸ் சி டி எம் எஸ் டி – விப்ரோ-3 டி இடையே ஒப்பந்தம்
இணைந்து செயற்கை சுவாச அலகின் அடிப்படையில் அமைந்துள்ள அவசரகால வென்டிலேட்டர் கருவி ஒன்றின் மூலமுன்மாதிரியைத் தயாரிப்பதற்காக, இந்திய அறிவியல் தொழில்நுட்பத்துறையின், தேசிய முக்கியத்துவம் வாய்ந்த நிறுவனமான திருவனந்தபுரத்திலுள்ள ஸ்ரீ சித்திரத் திருநாள் மருத்துவ அறிவியல் மற்றும் தொழில்நுட்பக் கழகம் , பெங்களூருவில் உள்ள விப்ரோ 3 டி நிறுவனத்துடன் இணைந்து செயலாற்ற உள்ளது.
ஸ்ரீ சித்திரத் திருநாள் மருத்துவ அறிவியல் மற்றும் தொழில்நுட்பக் கழகம் மனிதசக்தியால் இயங்கும் / தானியங்கி செயற்கை சுவாசக் கருவி  ஒன்றைத் தயாரித்துள்ளது. இதன் மருத்துவமனைசார் சோதனை மற்றும் தயாரிப்பின் அடிப்படையில் இந்த ஒப்பந்தம் ஏற்படுத்திக் கொள்ளப்பட்டுள்ளது.
தற்போது நாட்டில் நிலவுகின்ற கோவிட் 19 தொடர்பான நெருக்கடியின் அவசர தேவைகளுக்கு இந்த வென்டிலேட்டர்கள் உதவியாக இருக்கும்.
தேவையான அளவிற்கு சீராக மூச்சு விட முடியாதவர்கள் அல்லது மூச்சு விட முடியாத நோயாளிகளுக்கு ஆக்கப்பூர்வ அழுத்த சுவாசம்  கொடுக்கக்கூடிய, கைகளால் இயக்கக்கூடிய கருவி Bag Valve Mask  அல்லது ஏ எம் பி யூ பை  எனப்படுகிறது. ஆனால் இதனைக் கையாள்வதற்கு, நோயாளிகளுக்கு அருகே ஒருவர் இருந்தாகவேண்டும். கோவிட் 19 தொற்று நோய் தாக்கத்திற்கு உள்ளான நோயாளிகளுக்கு அருகே ஒருவர் இருப்பது, இருந்து இந்தக் கருவியை உபயோகிப்பது என்பது உசிதமானது அல்ல. அவருக்கும் தொற்று நோய் ஏற்பட அதிக அளவு சாத்தியம் உள்ளது.
அவசரகால சிகிச்சைப் பிரிவின் வென்டிலேட்டர்களைப் பயன்படுத்திகொள்ளும் வாய்ப்பில்லாத, அவசர சிகிச்சை நோயாளிகளுக்கு, மருத்துவ ஆலோசகர்கள் ஆலோசனையின்படி ஸ்ரீ சித்திரத் திருநாளின் தானியங்கி ஏ எம் பி யூ AMBU கருவிகளைப் பயன்படுத்தலாம்
(Visitor Counter : 152